हमें पानी नदियों एवं भूजल का सम्मान करना होगा और देश में बहने वाली नदियों को अविरल एवं निर्मल बनाना होगा। भारत जल सप्ताह  2017 के शुभारंभ सत्र को संबोधित करते हुए केंद्रीय जल संसाधन नदी विकास और गंगा संरक्षण राज्य मंत्री श्री अर्जुन राम मेघवाल ने कहा कि जल और ऊर्जा दो महत्वपूर्ण संसाधन हैं जिनका समुचित संरक्षण और इष्टतम उपयोग राष्ट्र के समेकित विकास के लिए अत्यंत आवश्यक है। उन्होंने कहा कि देश के 112 जिलों में 20 प्रतिशत से भी कम सिंचाई कवरेज है।